Pandemia schimbă piața imobiliară. Clădirile de birouri, transformate în ansambluri rezidențiale.
Clădirile de birouri se transformă acum în ansambluri rezidenţiale. Apartamentele sunt mai profitabile decât birourile în această perioadă. O clădire din Bucureşti, transformată în doar câteva luni în bloc de locuințe. Dezvoltatorul a vândut aproape toate apartamentele. Prețurile încep de la 2.000 euro / metru pătrat.
Pandemia a adus vânt de schimbare pentru proprietarii marilor clădiri de birouri. Cele mai multe companii au fost obligate de virus să treacă la regimul de work from home – angajații au trecut pe zoom, iar birourile au rămas goale.Ca să n-ajungă la faliment, unii dintre ei au găsit o soluție inedită. Au remodelat fostele birouri în apartamente cochete.Este și exemplul unei clădiri din București. Construcția a fost transformată în timp record în spațiu de locuit. Zona bună a urcat prețul metrului pătrat la 2.000 de euro.Doar o treime din cei 300 de mii de români lucrau în clădiri de birouri înaintea pandemiei mai merg acum fizic la locul de muncă!"Când am desenat clădirea a fost gândită cu o parte de faţadă cortină, gândită pentru o clădire de birouri şi cu o parte de balcoane specifice blocurilor de locuinţe. În ideea că, în timp, nu ştim cum evoluează lucrurile…În primă fază am folosit-o ca birouri…", a spus George Visan, agent vânzări."Am plecat de la un open space, care a fost folosit ca birouri, am păstrat practic doar structura. Structura şi faţada. Din numărul total de 40 de unităţi locative, mai sunt deschise spre vânzare unsprezece." a mai adăugat el.